钦定古今图书集成/理学汇编/经籍典/第037卷 > 《前题》翁正春
## 钦定古今图书集成/理学汇编/经籍典/第037卷 > 《前题》翁正春

一元浑敦兮万有亭毒。龟图呈秘兮龙鬼夜哭，孴神
光兮集鸟粟，绳不奇兮书契出。字之收兮馀一万二
千，韵之总兮约三百有六。诸史砰磅，六籍辐辏，巧历
有所不能穷，隶首有所不能目。慨文运之中微，罹祖
龙之回禄。以故《大酉》含其灵，《小酉》藏其馥。遗经渐行，
散帙罔伏，况历代之表章，故秘书亦稍稍其复繄。皇
明之启祚兮，值世道之亨嘉。崇文教以作人兮，囿六
合为一家。搜孔壁之馀烬兮，掇艺圃之奇葩。征宿儒
于岩穴兮，命《纂摩》而订谺。文移科斗之质兮，字校鲁
鱼之差。既缮写以成书，虑贮藏之湫湿。创册府于西
崑，辟云台于东壁。重檐回廊，左坪右墄。绮疏辉煌，棂
槛赩歙。木天营而闳敞兮，图画聚而“充闾。阐经史与
《子集》兮，咸什袭以无馀。景龙四库，惠施五车。包罗千
古，绀閜群书。铅椠披而日映，牙签润而露濡。匪夸艳
于结绮，实奓富于石渠。羌斯地之深严兮，岂章逢之
敢望。肆小子之蒙瞆兮，陟秘居之幽旷。愧馆职之滥
竽兮，徒大官之坐饷。感遭逢之鲜觏兮，敢蹉跎而孟
浪。”于是遨游清署，偃息玉堂。嘉古训之有获，鉴不学
而面墙。俯流光兮若驶，期黾勉兮皇皇。况夫瀛洲春
煖，太液波光，莺声𪾢睆，蝶影徜徉。兰猗猗其逞秀，莲
冉冉以含香。当斯时也，余幸翰苑晴晖，词林清暇，寓
目兮李邕之楼，骋心兮邺侯之架，譬犹扱衽而登锺
山。蓝田之顶兮璠玙之珍在前，惟介而守敖庾。海陵
之仓兮，山坻之积如稼。既神炫乎巨丽，复心慑而衡盱。垂绛帐而隐几，被纨素以喁喁。抑扬嘈囋，或疾或
徐。沈潜涵泳，亦卷亦舒。漱芳润于《六经》兮，攟绪馀于
诸子。咀英华于《七略》兮，镜兴乱于列史。考昭代之文
献兮，思宪章于亿祀。昼惜阴以伊吾兮，夜焚膏以继
晷。枕籍坟典，𫗦醊《风》《骚》。与与容容，遂遂陶陶。说者谓
蹑云之蹄，不辱槽栈；垂天之翼，不挂网罗。尺寸绳檃
之末，楮公墨老之曹，皆古人之陈迹。而轮扁之所粕
糟，又乌信其自免于管蠡，而自脱于环绦，奚自苦而
嗷嗷。岂知纪载虽麤，奥义停蓄；往哲遗言，后人芳躅，
理无微而不该，善无细而不录。况值圣主之右文，加
以明师之诲育。即上智犹“孳孳。矧余材之朴樕，余将
以吟以咏，载玩载读，导文窾，批理窟。资之以黼黻皇
猷，岂徒章句之是束？忆昔董子搜奇兮下帷幌，孟坚
运思兮入毫芒，司马命意兮名山藏，边生经笥兮分
天章。是皆涉中扄，窥窔堂，足以恢帝纪，振王纲。余诚
不敢与数子并，窃有志焉，敢谦让乎未遑。”辞曰：“于皇
我后，文治”蔚兮。棫朴作人，髦士萃兮。天禄宏开，胪若
邃兮。披图尊经，阐灵秘兮。储养英儁，覃嘉惠兮。鲰生
何幸，隆简畀兮。《占》勉旃期适治兮，《羽翼斯文》永弗
坠兮。